Tienerseun pleeg selfmoord oor mishandeling | Nuus24
Tokio – 'n Hoërskoolleerder in Japan het selfmoord gepleeg na hy glo verskeie kere deur sy basketbal-afrigter mishandel is, het amptenare Dinsdag gesê.Die 17-jarige, wat hom in sy kamer gehang het, het 'n selfmoordbrief gelos waarin hy gesê het hy het sy lewe geneem ná die afrigter hom geslaan het.Die 47-jarige afrigter het erken dat hy die seun geslaan het en het die familie om verskoning gevra oor die seun se dood.Japan, met 'n bevolking van sowat 128 miljoen mense, het een van die wêreld se hoogste selfmoordsyfers. Sowat 30 000 mense neem jaarliks hul lewe in dié land.– Volg Nuus24 op Twitter - AFP